Compensare facturi energie

**Conform adresei nr. 1719/23.02.2022 transmisă de prefectul județului Maramureș către reprezentanții federațiilor și organizațiilor patronale din județ**, companiile beneficiare ale mecanismului de plafonare și compensare a facturilor de energie, care nu au notificat furnizorii de electricitate și gaz până în prezent, **au posibilitatea recalculării facturilor pentru furnizarea energiei electrice și a gazelor naturale**, dacă transmit furnizorilor declarația pe propria răspundere privind ajutorul de minimis și declarația pe propria răspundere privind încadrarea firmei în categoriile care pot beneficia de acest mecanism.

Firmele care pot beneficia de recalcularea facturilor, sunt menționate la art. 1 alin. b-f, din Legea 259/2001, respectiv:

- întreprinderi mici și mijlocii, astfel cum sunt definite în Legea nr. 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare, denumite în continuare IMM-uri, cabinete medicale individuale și alte profesii liberale, indiferent de forma de organizare;

- microîntreprinderi, persoane fizice autorizate, întreprinderi individuale, întreprinderi familiale, organizate potrivit legii;

- spitale publice și private, definite conform Legii nr. 95/2006 privind reforma în domeniul sănătății, republicată, cu modificările și completările ulterioare, unități de învățământ publice și private, definite conform Legii educației naționale nr. 1/2011, cu modificările și completările ulterioare, precum și creșe;

- organizații neguvernamentale reglementate potrivit legii, precum și unitățile de cult, astfel cum sunt reglementate de Legea nr. 489/2006 privind libertatea religioasă și regimul general al cultelor, republicată;

- furnizori publici și privați de servicii sociale prevăzute în Nomenclatorul serviciilor sociale, aprobat prin Hotărârea Guvernului nr. 867/2015 pentru aprobarea Nomenclatorului serviciilor sociale, precum și a regulamentelor-cadru de organizare și funcționare a serviciilor sociale, cu modificările și completările ulterioare.